**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. augusztus 25.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. augusztus 27-ei rendkívüli ülésére.

**Tárgy: Óvodavezető megbízása**

**Előterjesztő: Matolcsy Gyöngyi - polgármester**

**Előkészítette:** **Lukács Tamásné kirendeltség-vezető**

**Tisztelt Képviselő-testület!**

Balatonakarattya Község Önkormányzat Képviselő-testülete az 58/2015. (V.20.) önkormányzati határozatában döntött, hogy 2015. szeptember 1-től önállóan kívánja működtetni a településen található, korábban a balatonkenesei Kipp-Kopp Óvoda és Bölcsőde tagintézményeként működő köznevelési intézményt.

Ezt követően a Képviselő testület 78/2015. (VI.26.) határozatával megalapította a Balatonakarattya Szilva Óvodát. A korábban tagintézményként működő óvoda, az alapítást követően önálló költségvetési szervként látja el tevékenységét.

Ezáltal szükségessé vált az intézményvezető kinevezése. Új alapítású köznevelési intézménynél a közalkalmazottak jogállásáról szóló 1992. évi XXXIII. tv. köznevelési intézményekben történő végrehajtásáról szóló 326/2013. (VIII.30.) Korm. rendelet 24. § (2) bekezdése alapján a vezetői megbízás nyilvános pályázat kiírása nélkül is megtörténhet.

A szakmai szempontokat figyelembe véve javaslom, a korábbi tagintézmény vezető Pulai Istvánné intézményvezetővé történő kinevezését 2015.09.01 és 2016.08.31. között.

Kérem a Tisztelt Képviselő-testületet, határozati javaslatom elfogadását!

Matolcsy Gyöngyi

polgármester

*Határozati javaslat:*

**/2015.(…….)önkormányzati határozat**

Balatonakarattya Község Önkormányzat Képviselő-testület Pulai Istvánné óvónő részére a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet 24. § (2) bekezdése alapján az új alapítású Balatonakarattya Szilfa Óvodába nyilvános pályázat kiírása nélkül, szervezési feladatok ellátására, vezetői megbízást ad.

A vezetői megbízás 2015.09.01-től, a magasabb vezetői megbízás pályázatás útján történő betöltéséig, de legfeljebb a tevékenység megkezdését követő év, 2016.08.31. napjáig tart.

A vezetői pótlék: a nemzeti köznevelésről szóló 2001. évi CXC. törvény 8. mellékletében meghatározott szabályok alapján az intézményvezetői pótlékra vonatkozó illetményalap 40%-a, ami jelenleg 66.300 Ft.

Határidő**:** azonnal

Felelős:Matolcsy Gyöngyi polgármester

Kérem a Képviselő-testületet, hogy az előterjesztésben foglaltakat megvitatni szíveskedjen.